ΓΡΑΠΤΗ ΕΡΩΤΗΣΗ E-0625/00

υποβολή: Alejandro Cercas (PSE) προς την Επιτροπή

(3 Μαρτίου 2000)

Θέμα: Εργατικά ατυχήματα στην Ισπανία

Μπορεί να αναφέρει η Επιτροπή τα στοιχεία που έχει στη διάθεσή της σχετικά με τα εργατικά ατυχήματα στην Ισπανία, την εξέλιξή τους κατά τα τελευταία έτη και τις πρωτοβουλίες που σκοπεύει να αναλάβει ώστε η κατάσταση αυτή να γίνει λιγότερο απαράδεκτη για εκατομμύρια εργαζομένων;

Απάντηση της κ. Διαμαντοπούλου εξ ονόματος της Επιτροπής

(17 Απριλίου 2000)

Η Επιτροπή έχει στη διάθεσή της πληροφορίες σχετικά με τα ποσοστά των εργατικών ατυχημάτων στην Ισπανία, τις οποίες παρέχουν οι ισπανικέςπηρεσίες στο πλαίσιο των ελευθέρων συμβάσεων που έχουν συναφθεί από το 1992 σε εφαρμογή του εναρμονισμένου στατιστικού σχεδίου ESAW (Ευρωπαϊκές Στατιστικές Εργατικών Ατυχημάτων) σχετικά με τα ατυχήματα με άνω των 3 ημερών απουσία από την εργασία και τα θανατηφόρα ατυχήματα. Το πρόγραμμα αυτό επιτρέπει την παρακολούθηση της εξέλιξης των ποσοστών των εργατικών ατυχημάτων στην Ευρώπη από το 1994 (με πρώτο έτος με βάση πρότυπα στοιχεία το 1993).

Δεδομένου του χρόνου που απαιτείται για την επεξεργασία των εναρμονισμένων δεδομένων, οι τελευταίες πληροφορίες που έχει στη διάθεσή της η Επιτροπή αφορούν το έτος αναφοράς 1996. Εντάσσονται στον τομέα υγεία και ασφάλεια στην εργασία που πρόσφατα εισήχθηκε στην ιστοσελίδα New Cronos στον ιστοχώρο της Eurostat, καθώς και στην έκδοση Statistiques en bref Les accidents du travail en Europe en 1996 της Eurostat, που θα κυκλοφορήσει μέσα στις επόμενες εβδομάδες. Αντίγραφο της έκδοσης αυτής θα διαβιβαστεί απευθείας στον κ. βουλευτή και στη Γενική Γραμματεία του Κοινοβουλίου.

Από το 1994 ως το 1996 το ποσοστό συχνότητας των εργατικών ατυχημάτων (αριθμός εργατικών ατυχημάτων ανά 100 000 εργαζόμενους) παρουσίασε τις εξής διακυμάνσεις(1).

Για τα εργατικά ατυχήματα με άνω των 3 ημερών απουσία από την εργασία:

- Στο σύνολο της Κοινότητας, μείωση από 4 539 (στις 100 000) σε 4 229, δηλαδή 6,8 %.

- Για την Ισπανία αύξηση από 6 166 σε 6 736, δηλαδή +9,2 %.

Για τα θανατηφόρα εργατικά ατυχήματα:

- Στο σύνολο της Κοινότητας, μείωση από 6,1 (στις 100 000)σε 5,3, δηλαδή 13,1 %.

- Για την Ισπανία, μείωση από 7,0 σε 5,9, δηλαδή 15,7 %.

Οι ισπανικές αρχές διαθέτουν πληροφορίες σχετικά με μεταγενέστερα αποτελέσματα (μετά το 1996) για την Ισπανία, βάσει της μη εναρμονισμένης μεθόδου που χρησιμοποιείται στη χώρα.

Η Επιτροπή ανέκαθεν λαμβάνει πρωτοβουλίες για την προώθηση της προστασίας τηςγείας και της ασφάλειας των εργαζομένων στο χώρο εργασίας και για το σκοπό αυτό έχουν εγκριθεί από το Συμβούλιο πάνω από είκοσι οδηγίες σχετικά με την υγεία και ασφάλεια βάσει των προτάσεων της Επιτροπής. Τα κράτη μέλη οφείλουν να μεταφέρουν τις οδηγίες αυτές στο εθνικό δίκαιο και να εξασφαλίσουν κατάλληλο έλεγχο και παρακολούθηση των σχετικών εθνικών διατάξεων.

Επιπλέον, η Επιτροπή αναπτύσσει μη νομοθετικές ενέργειες με στόχο να συμβάλλουν στη βελτίωση τηςγείας και της ασφάλειας των εργαζόμένων και τη μείωση της συχνότητας των εργατικών ατυχημάτων και των επαγγελματικών νόσων δίνοντας ιδιαίτερη προσοχή στις μικρομεσαίες επιχειρήσεις. Παραδείγματος χάρη, αναπτύσσει ενέργειες ευαισθητοποίησης των διαφόρων φορέων σχετικά με το θέμα αυτό, στόχος των οποίων είναι να εισάγουν μία νοοτροπία πρόληψης που αποτελεί τον πλέον αποτελεσματικό τρόπο αντιμετώπισης των αλλαγών και των εξελίξεων στο χώρο της εργασίας σήμερα. Επίσης ορισμένες από αυτές τις μη νομοθετικές ενέργειες έχουν ως στόχο την επεξεργασία πρακτικών μη δεσμευτικών οδηγών για την καλύτερη κατανόηση τωνποχρεώσεων που επιβάλλει η νέα ευρωπαϊκή νομοθεσία.

(1) Στο πλαίσιο των στατιστικών ESAW το ποσοστό συχνότητας των εργατικών ατυχημάτων καθορίζονται βάσει του συνόλου των εξής 9 βασικών κλάδων: γεωργία, θήρα, δασοκομία μεταποιητικές βιομηχανίες παραγωγή και παροχή ηλεκτρικού ρεύματος φυσικού αερίου και νερού κατασκευές εμπόριο, επισκευές αυτοκίνητων οχημάτων και ειδών οικιακής χρήσης ξενοδοχεία και εστιατόρια μεταφορές και τηλεπικοινωνίες χρηματοπιστωτικές δραστηριότητες διαχείριση ακίνητης περιουσίας, εκμίσθωση καιπηρεσίες προς επιχειρήσεις (αντίστοιχα τίτλοι Α και Δ ως Κ της ονοματολογίας οικονομικών δραστηριοτήτων στην Κοινότητα, NACE).